Igen, az órás és napos csomagok esetén. Ezzel biztosítjuk neked, hogy megfelelő körültekintéssel használt autókat vezethess, amik tisztán és kifogástalan állapotban várnak!
Az előengedélyezés az órás- és napos csomagokra vonatkozik, a percdíjas csomagokra nem, és az összege mindig megegyezik a választott csomag díjával és a hozzá tartozó Alapdíjjal. Az előengedélyezési folyamat során a bank ellenőrzi, hogy van-e fedezet a megadott fizetési eszközödön a csomagdíj kifizetéséhez. Ez nem depozit, így az összeg végig a bankszámládon marad, csak a bank által lefoglalásra kerül, de nem vonódik le a bankszámládról.
Így működik:
 Ha az előengedélyezett összeg megegyezik a bérlés végösszegével, akkor az utad végén a számla az előengedélyezett összegből kerül kiegyenlítésre, nem történik külön terhelés.
 Ha az előengedélyezett összeg nem egyezik meg a bérlés végösszegével, mert szükséged volt például extra kilométerekre, időre vagy esetleg Külső Zónában zártad le a bérlést, úgy az előengedélyezett összeget az utad végén azonnal feloldjuk és a bankod hamarosan újra elérhetővé teszi a lefoglalt összeget, ennek átfutási ideje a bankodtól függ. Ebben az esetben a bérlés díja az előengedélyezett összeg feloldásával egyidejűleg kerül felszámításra.
 Ha az utad során kreditet használnál, az előengedélyezés ebben az esetben is szükséges. Ilyenkor a bérlés végén feloldásra kerül az előengedélyezett összeg és a bérlés díja a kreditekből kerül kiegyenlítésre.